
para pukawin, organisahin at pakilusin ang mil- 

yun-milyong mamamayang Pilipino sa landas ng 
militanteng pakikibaka at rebolusyonaryong digma. 
Ang pagluluwal ng malawakang kilusang masa sa bu- 
ong bansa ang susing rekisito para sa ibayong pagsu- 
sulong ng digmang bayan tungo sa yugto ng estrate- 
hikong pagkapatas sa susunod na limang taon. 

Patuloy na lumalala ang mga kundisyong panlipu- 
nan sa ilalim ng papet na rehimeng Aquino. Labis ang 
paghihirap at pagdurusa ng mamamayan sa harap ng 
malawakang disempleyo, napakababang sahod, matin- 
ding pang-aaping pyudal at malapyudal, pagtaas ng 
mga presyo at pamasahe, pabigat na mga buwis, lan- 
sakang korapsyon, kasalatan ng mga serbisyong pan- 
lipunan at iba pa. 

Sa sidhi ng krisis, mabilis na nalalantad ang ka- 
hungkagan ng mga buladas ng rehimeng US-Aquino. 
Madaling naglaho ang pabalat-bungang maghahatid 
ito ng pagbabago. Wala pang 100 araw sa pwes- 
to si Aquino, laganap na ang pagkadismaya, IN 
maging sa bahagi ng maraming dating su- 
muporta o umasa sa kanya. a papo 

Itinutuloy lamang ng rehimeng S 
US-Aquino ang mga imperyalis- À 
tang patakaran sa ekonomya (la- pN 
luna ang ibayo at mas malawa- 
kang denasyunalisasyon at pribatisasyon). 


INET ang mga umiiral na kundisyon 


Mga tampok 
sa isyung ito... 


Panukalang badyet: 


Diin sa limos PAHINA 3 


1 PAO EAT RAN E, 
NI È l; AA XAL Si j LA NG ni bi Pr a 


Tatlong magsasaka, 
pinaslang 


Tampok ang kaso ng Hacienda Luisita at ang tuluyang 
pagsasaisantabi ng reporma sa lupa. Litaw kaagad ang 
angilan ng mga paksyon, pagkainutil, korapsyon, at 
nitong pinakahuli, ang pagkakasangkot ng ilang su- 
sing upisyal sa jueteng. Patuloy nitong pinahihintulu- 
tan ang panghihimasok ng mga dayuhang tropa sa 
bansa. Patuloy ang mga paglabag sa karapatang-tao, 
terorismo at matitinding saywar sa pagpapalawig sa 
Oplan Bantay Laya at pagbubuo ng Ng plano pa- 
ra supilin ang mga gø 
paglaban ng ma- 
mamayan. 


Huwad na “pangayaw” 


PAHINA 5 | sa Paquibato PAHINA 8 


Dapat malawakang pukawin, 
organisahin at pakilusin ang ma- 
mamayan para maipagtanggol at 
maisulong nila ang kanilang inte- 
res sa harap ng tumitinding krisis 
sa ilalim ng kasalukuyang bulok na 
gubyerno at sistema. Ang pagpapa- 
kilos ng Partido sa milyun-milyong 
mamamayan sa malawak na kilu- 
sang masa ang pinakamahalagang 
pampulitikang rekisito para uma- 
bante ang digmang bayan. 

Linyang makauri at linyang ma- 
sa ang prinsipyong gabay ng mga 
rebolusyonaryo at progresibong 
pwersa sa kanilang pagpapakilos sa 
mamamayan: lumulubog sila sa ma- 
sa, inaalam at sinusuri ang kani- 
lang kongkretong kundisyon at 
mga suliranin, pinupukaw sa mga 
isyung pinakamalapit sa kanila at 
kaugnay na mga tampok at matata- 
gal nang problema ng bayan, ino- 
organisa sa iba't ibang angkop na 
anyo ng mga organisasyon at mi- 
nomobilisa sa iba't ibang angkop 
na anyo ng kolektibong pagkilos. 

Dapat abutin ang milyun-mil- 
yong mamamayan sa kanayunan at 
kalunsuran, sa mga komunidad, pa- 
brika, eskwelahan, tanggapan, lan- 
sangan, at iba pa. Tukuyin ang mga 
problemang kinakaharap nila at bu- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


saklaw. Pangunahing mga usa- 
pin sa kanayunan ang lupa, vf 


pagsasamantala ng mga pangi- H 
ig”: 


noong maylupa at komersyan- 4 
te-usurero, kakulangan ng produk- 
syon, mga sakuna, militarisasyon, 
kawalan ng suporta ng gubyerno at 
mga serbisyong panlipunan. Sa ka- 
lunsuran, pangunahing kinakaha- 
rap ng mamamayan ang kakulangan 
ng sahod, kawalan ng empleyo, 
kundisyon sa pabrika, kontrata sa 
trabaho, pagtaas ng presyo ng mga 
saligang pangangailangan, kasala- 
tan at kamahalan ng mga pampub- 
likong serbisyo. 

Pukawin, organisahin at pakilu- 
sin ang mamamayan upang ipagla- 
ban ang kanilang mga kagyat at 
matagalang pangangailangan at 
isulong ang mga estratehikong in- 
teres ng bayan para sa rebolusyo- 
naryong pagbabago. 

Pasiglahin ang gawaing propa- 
ganda, edukasyon at pangkultura. 
Matalas na suriin ang kinakaharap 
na mga usapin ng mamamayan sa 
pamamagitan ng paglalapat dito 
ng linyang makauri at maka-mama- 
mayan at pampulitikang linya ng 
pambansa-demokratikong rebolu- 

Huwad na “pangayaw” sa Paquibato 


Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


syon. Mata- 

las na ilantad ang kahungkagan ng 
umano'y mga repormang ipinama- 
marali ng rehimen. 

Kaagad na pabulaanan ang mga 
opensibang saywar ng rehimen. 
Ilantad ang lahat ng klase ng pan- 
lilinlang. Puspusang ilantad at ba- 
tikusin ang mga pasistang krimen 
ng militar. Ilantad ang kontra-re- 
bolusyonaryong panghihimasok ng 
US. Ikawing ang mga ito sa pang- 
kalahatang panawagan laban sa 
imperyalismo, pyudalismo at bu- 
rukratang kapitalismo at para sa re- 
bolusyonaryong pagbabago. 

Tiyakin na nagagamit ang iba't 
ibang angkop na anyo ng pagpo- 
propaganda at edukasyon hindi la- 
mang para maabot ang pinakamala- 
wak na bilang ng mamamayan kun- 
di para rin epektibo silang mapu- 
kaw at mamulat. 

Malawakang buuin at pakilusin 
ang iba't ibang tipo ng mga orga- 
nisasyong masa upang tugunan 
ang kanilang mga problema. Buuin 
ang malalawak na hayag at soli- 
dong lihim na organisasyong masa 
sa batayang antas habang itinata- 
as ang antas ng saklaw ng mga ito. 

Tiyakin ang pagtatatag at kon- 
solidasyon ng mga rebolusyona- 
ryong organisasyong masa at mga 
rebolusyonaryong bag-as sa iba't 
ibang sektor at lokalidad, hang- 
gang sa pagbubuo ng mga ganap 
na samahang masa at mga organo 
ng demokratikong kapangyarihang 
pampulitika di na lamang sa antas- 
baryo o kulumpon ng mga baryo, 
kundi hanggang munisipyo, distri- 


ANG BAYAN Setyembre 21, 2010 


to at prubinsya pataas. Pag-ug- 
nayin ang mga organisasyon at 
kilusang masang ito sa pamama- 
gitan ng masasaklaw na organi- 
sasyon at alyansa. 

Tiyakin at bigyang-diin ang 
pagpapalitaw at pagpapaunlad 
ng ilampung libong aktibistang 
masa. Sila ang mamumuno sa 
mga saklaw nilang organisasyon 
at kilusang masa at magpapala- 
wak ng mga ito. Sa kanayunan, 
sila ang pangunahing maaasahan 
sa pagpapalawak ng mga rebolu- 
syonaryong organisasyong masa 
sa mga kanugnog na baryo at ba- 
yan. Sila ang malalim na balon 
para ibayong palawakin at pala- 
kasin ang Partido at BHB. 

Palakasin at palawakin ang 
gawaing alyansa sa iba't ibang 
antas at saklaw. Palaganapin ang 
National Democratic Front at 
mga alyadong organisasyon nito 
sa lahat ng sektor at lugar. Buu- 
in ang malapad na nagkakaisang 
prente ng mamamayang inaapi at 
pinagsasamantalahan, hatiin ang 
hanay ng mga kalaban, ihiwalay 
at konsentrahan ang paglaban sa 
kasalukuyang pinakamasahol na 
reaksyunaryo sa anyo ng nagha- 
haring punong papet ng reaksyu- 
naryong estado. 

Palawakin at tuluy-tuloy na 
patatagin ang Partido. Masigasig 
na itayo ito sa hukbong bayan at 
mga organisasyong masa, mga 
alyansa, mga baryo at komuni- 
dad, paaralan, pabrika at mga 
tanggapan. Tiyakin ang pagpa- 
palaganap ng Marxista-Leninis- 
ta-Maoistang edukasyon at pag- 
sasanay sa mga kadre nito sa 
iba't ibang gawain at saklaw, at 
sa lahat ng antas. 

Pursigidong isulong ang dig- 
mang bayan sa mas mataas na 
antas. Todo-larga nating isulong 
ang pakikidigmang gerilya tungo 
sa pag-abot sa yugto ng estrate- 
hikong pagkapatas ng digmang 
bayan sa mga darating na taon.[E 

Bagong panukalang badyet: 
Diin sa paglilimos 


inawag ng rehimeng US-Aquino na “badyet para sa repormang pan- 
Tirer ang binalangkas nitong panukalang badyet ng gubyerno 

para sa 2011. Ngunit taliwas dito, makikitang walang seryoso at 
matinong programa laban sa kahirapan at para sa pagpapaunlad ng ka- 
buhayan at mga benepisyong panlipunan ang rehimeng US-Aquino. Ipi- 
nagpapatuloy lamang ang pagbibigay-prayoridad sa pagbabayad-utang at 
pagpapalakas ng militar. Sa kabila ng labis na pangangailangan, sig- 
nipikante ang mga ibinawas sa badyet para sa agrikultura, reporma sa lu- 
pa, edukasyon, kalusugan at iba't ibang mga serbisyong panlipunan. 


(Tingnan ang kaugnay na artikulo sa nakaraang isyu.) 


Ang pangunahing ipinagmama- 
laki ni Aquino ay ang 123% dagdag 
sa badyet ng Department of Social 
Welfare and Development (DSWD) 
na umabot sa P34.4 bilyon. Ang 
P29.2 bilyon o halos 85% nito ay 
inilaan sa Programang Pantawid 
Pamilyang Pilipino (4Ps), isang 
programang paglilimos na itinutu- 
lak ng gubyernong US at mga im- 
peryalistang ahensya. Susuporta- 
han din ang programang ito ng 
pondong inutang sa Asian Develop- 
ment Bank ($400 milyon) at pon- 
dong laan ng Millennium Develop- 
ment Corporation ng US ($434 mil- 
yon). 

Ang 4Ps ang pinalalabas na pa- 
tunay ng pagiging “para sa repor- 
mang panlipunan” ng panukalang 
badyet ng rehimeng US-Aquino. 
Kalakhan nito ay nakatuon sa gf 
pangangalaga sa kalu- " 
sugan ng mga buntis 
at mga sanggol ni- 
la at sa pagtitiyak 
na pumapasok sa 
paaralan ang mga ©, 
anak nila. Maglala- 
an umano ito bawat 
buwan ng hanggang 
P1,400 bawat pamilya 
(tig-P500 para sa medika- 
syon ng bawat buntis - 
na ina at mga sanggol 
at tig-P300 bawat 


anak na estudyante hanggang mak- 
simum na tatlo) para sa tutukuyin 
ng DSWD na pinakamahihirap na 
pamilya (na mula isang milyon ay 
tinatayang aabot sa 2.3 milyon sa 
katapusan ng 2011). 

Kung tutuusin, malaking insul- 
to sa mga hirap na hirap nang ma- 
mamayan ang limos na iniaalok ng 
gubyernong Aquino. Una sa lahat, 
kulang na kulang ang sinasabing 
ilalaan sa bawat pamilya. Ikalawa, 
ang paglalaan ng pondong ito sa 
4Ps ay gagawin kasabay ng pagba- 
was sa badyet para sa mga serbi- 
syong pangkalusugan at edukasyon 
na magreresulta sa lalo pang pag- 
bagsak ng kapasidad ng mga lokal 
na ospital at health center at ng 
mga pampublikong paaralan. 

Tinanggal din ang bad- 
@ yet ng National Food 
ə» Authority na ginagamit 
para subsidyuhan 
ang produksyon 
ng mga magsasaka 
at pangkontrol sa 
` presyo ng bigas 

sa pamilihan. 

"Ang 4Ps ay lokal na 
„ bersyon ng Condi- 
PP tional Cash Transfer 

(CCT), isang pakulo 
l ng imperyalismong US 

at ng mga pandaigdigang 
ahensyang pampinansya 


nito, tulad ng World Bank, na sini- 
mulan sa ilang mahihirap na bayan 
noong huling bahagi ng dekada 
1990. Ineengganyo ito ngayon ng 
Millennium Development Corpora- 
tion bilang kundisyon sa dagdag na 
pagpapautang nito ng tulong pam- 
pinansya sa mga papet na estado. 
Sinasabing ang pamumudmod ng 
pera sa mga wala o walang sapat 
na hanapbuhay at lubhang naghi- 
hirap ay makatutulong sa pagpapa- 
sikad ng lokal na pamilihan. 

Ngunit nasa likod ng pagbibi- 
gay ng ganitong mga palimos sa 
mahihirap na bansa para umano sa 
pinakamahihirap na mamamayan 
ang ang panatiliin silang mapagsu- 
mamo at palaasa sa ayudang panla- 
bas ng gayong mga bansa, upang 
hindi na sila kumawala sa gapos ng 
imperyalismo at magpapaunlad pa 
ng sariling industriya at agrikultu- 
ra. Itinatali rin ito ng gubyernong 
US sa mga kundisyon para sa higit 
pa nilang panghihimasok sa ekon- 
omya, pulitika at militar. 

Sa tulak ng US, inumpisahan 
ang 4Ps sa ilalim ng rehimeng Ar- 


royo sa halagang P10 bilyon noong 
2008. Wala mang katotohanan, ipi- 
nagmayabang ng rehimeng Arroyo 
na nakatulong daw ito sa pag-ahon 
sa kahirapan ng isang milyong Pili- 
pino bago matapos ang termino ni- 
to. Ipinamamarali naman ni DSWD 
Secretary Corazon “Dinky” Soliman 
na sa pamamagitan ng 4Ps, sa loob 
ng susunod na limang taon ay 
maaasahang mababawasan nang 
hanggang kalahati ang karalitaan, 
mapauunlad ang kalusugan ng mga 
ina at anak nila at matitiyak na la- 
hat ng mga kabataan ay makapag- 
aaral. 

Ngunit ang totoo'y patuloy na 
lumalala ang karalitaan at dumara- 
mi ang mahihirap at nagugutom na 
mamamayan. Walang tunay at 
pangmatagalang naitutulong ang 
ganitong mga ayuda sa mamama- 
yang naghihirap. Sa katunayan, 
malaking bahagi ng pondong nalla- 
an sa 4Ps ay nilamon lamang ng 
korapsyon. Higit sa anupaman, ang 
sigaw ng masang anakpawis ay lu- 
pa, trabaho at sapat na sahod, hin- 
di nakatinsultong limos. 


Tatlong magsasaka, 
pinaslang ng militar 


magsasaka ang pinaslang ng mga sundalo sa magkakahiwalay na 


W: humpay ang pananalasa ng militar sa kanayunan. Tatlong 


pangyayari sa Camarines Sur, Davao City at Compostela Valley 


nitong unang hati ng Setyembre. Sa Albay, isang konsehal ng baran- 
gay ang tinortyur ng mga berdugong militar. Samantala, isang da- 
ting Pulang mandirigma ang inaresto ng AFP sa Compostela Valley 
at pinalalabas na lider ng Bagong Hukbong Bayan (BHB). 


Setyembre 12. Isang sibilyan 
ang napatay at apat na iba pa ang 
nasugatan nang paulanan ng bala 
ng mga elemento ng 9th ID ang ba- 
hay ng isang pamilya sa Camarines 
Sur. Ayon kay Ka Greg Bañares, ta- 
gapagsalita ng National Democratic 
Front-Bicol, napatay sa pamamaril 


ang magsasakang si Roderick 
Ballebar, binata, habang na- 
sugatan sina Francisco Ber- 
gado (may tama sa braso), 
asawa niyang si Amelita (may 
tama sa kamay at paa) at mga anak 
na dalagang sina Rose (may tama 
sa siko) at Margio (may tama sa li- 


Pinagtatakpan lamang ng 4Ps 
ang pagtanggi ng reaksyunaryong 
estado na isagawa ang mga kina- 
kailangang hakbangin upang isu- 
long ang pagpapaunlad ng pam- 
bansang industriya at nakatatayo- 
sa-sariling ekonomya. Wala itong 
balak itaas ang kulang na kulang 
na minimum na sahod ng mga 
manggagawa na wala pa sa sangka- 
pat ng kinakailangang minimum 
para mabuhay nang disente ang ka- 
nilang mga pamilya. Wala rin itong 
balak na lutasin ang matagal nang 
problema sa lupa na siyang pangu- 
nahing sanhi ng kahirapan ng mga 
magsasaka. Asahang lalo pang lala- 
la ang kahirapan sa ilalim ng rehi- 
meng US-Aquino. 

Wala itong inihahaing tunay na 
kalutasan sa mga problema ng ka- 
hirapan bunga ng pagkaatrasado 
ng ekonomya, kawalan ng pamban- 
sang industriya, kawalan ng tunay 
na reporma sa lupa, malawakang 
disempleyo, mababang sahod at 
walang tigil na pagpaimbulog sa 
presyo ng mga bilihin at singil sa 
mga serbisyo. ABI 


kod). Ang madugong insidente ay 

nangyari sa Sityo Culpa, Barangay 

Lubgan sa bayan ng Bula. 
Setyembre 9. Pinatay ng mga 


sundalo ang sibilyang si Vicente 
Mawab matapos siya makatanggap 
ng sunud-sunod na pagbabanta 
ta niya umano sa BHB. 
. BM Setyembre 8. Dinu- 
G DHA 
Bs dalawang araw ng mga 
JA) elemento ng militar si 
Jp E 
¥ gulang. Si Bacalso ay 
anak ni Julian Bacalso, 
dinator ng Samahan ng mga Ex-De- 
tainee Laban sa Detensyon at para 


Felisilda sa Barangay Malinawon, 
mula sa militar dahil sa pagsupor- 
kot at idinetine nang 

È lke Bacalso, 20 taong 
dating detenidong pulitikal at coor- 
sa Amnestiya (SELDA). Mag-aaral 

siya ng Cebu Institute of Techno- 
logy (CIT) sa Cebu City. 

Dinukot siya habang nasa labas 
ng kanilang eskwelahan dakong 
alas-4 ng hapon. Bigla siyang pini- 
ringan ng dalawang lalaki at isina- 
kay sa isang van. Dinala siya sa 
iba't ibang safehouse kung saan pi- 
lit siyang pinaaamin sa gawain ng 
kanyang ama sa organisasyon. 
Iniwan na lamang siya ng mga du- 
mukot sa kanya noong Setyembre 
10 sa bayan ng Santander. Bago 
ang pagdukot sa kanya, nakita ni 
Bacalso noong Agosto 23 na may 
sumusunod sa kanya na dalawang 
lalaki. Tinangka siyang dukutin no- 
ong Setyembre 3. Noong eleksyong 
pampanguluhan, si Bacalso ay na- 
ging boluntir ng Kabataan Partylist 
sa Cebu City. 

Setyembre 6. Inaresto ng mga 
tauhan ng 10th ID ang isang da- 
ting myembro ng BHB na lumabas 
sa kilusan noon pang 2006 at ipin- 
resenta sa midya bilang lider ng 
BHB na mataas ang katungkulan. 
Pinalalabas ng 10th ID na si Perci- 
val Manimog ay dinakip sa isang 
operasyong militar sa Monkayo, 
Compostela Valley. Mariing kinun- 
dena ng Magtanggol Roque Com- 
mand ng BHB ang naturang pagda- 
kip bilang desperadong hakbang ng 
militar sa harap ng patuloy na di- 
naranas nitong matitinding dagok 
mula sa BHB. Pinabulaanan ng BHB 
ang mga kasinungalingan ng taga- 
pagsalita ng 10th ID na si Lt. Col. 
Medel Aguilar na si Manimog ay 
isang lider ng BHB. 

Setyembre 5. Tinortyur ng 
sampung armado at di uni- 
pormadong lalaki si Warren 
Morilla, isang konsehal ng 
barangay. Namamahinga siya 
sa kanyang bahay sa Baran- 
gay Florista, Libon, Albay nang 
biglang dumating ang mga salarin. 
Ipinatuturo sa kanya ang mga ba- 


ANG BAYAN Setyembre 21, 2010 


PANANALANTA NG PASISTANG ESTADO 


hay umano ng mga rebelde sa lu- 
gar. Nang sabihin niyang wala si- 
yang nalalaman sa mga itinatanong 
sa kanya, tinutukan siya ng baril at 
kinaladkad palabas ng bahay. Si- 
nakluban ng plastik ang kanyang 
ulo at siya'y kinulata. Bago umalis 
ang mga salarin, pinapirma si Mo- 
rilla sa isang papel na nagsasaad 
na wala silang sinaktan at wala si- 
lang kinuha sa kanyang pamama- 
hay. Sa katunayan, tinangay ng 
mga salarin ang kanyang pitakang 
may lamang P360.00, dalawang 
gulok at pati ang kanyang tsinelas. 

Setyembre 3. Pinatay ng mili- 
tar sa harap ng kanyang pamilya 
ang magsasakang si Reynaldo La- 
brador. Si Labrador, residente ng 
Sityo Narra, Barangay Paquibato 
Proper sa Davao City ay myembro 
ng Paquibato District Farmers' As- 
sociation (Padifa) at Farmers As- 
sociation in Davao City. Ang mga 
salarin ay mga sundalo ng 69th IB 
at isang pwersang paramilitar na 
nakilalang si Roberto “Kulot” Repe. 

Agosto-Setyembre. Sinenten- 
syahan ng korte noong Agosto 12 
ng mahigit dalawang taong pagka- 
bilanggo ang tatlong lider ng un- 
yon sa Energy Development Corp. 
(EDC) o ang dating Philippine Na- 
tional Oil Corporation (PNOC) sa 
gawa-gawang kasong isinampa ng 
kumpanya na grave coercion at ma- 
licious mischief. Ito ay dahil umano 
sa pagkakabasag ng signal light ng 
sasakyan ng kumpanya na nagkaka- 
halaga ng P1,400.00 nang salaka- 


na 


yin ang kanilang piketlayn noong 
Oktubre 2000. Isa sa tatlong naha- 
tulan ay si Dante Senillo, bise pre- 
sidente ng Leyte-A Geothermal Pro- 
ject Employees Union na lumalaban 
sa iba't ibang unfair labor practices 
ng PNOC. 

Mahigit 100 manggagawa ng 
dating PNOC ang nagwelga at nag- 
tayo ng piketlayn. Ilang araw la- 
mang tumagal ang kanilang piket 
dahil marahas itong binuwag ng 
mga pulis at militar. Pinaulanan ng 
mga bala ang piketlayn kaya nag- 
pulasan ng takbo ang mga welgista 
na ang iba ay tumalon sa bangin 
para lang makaiwas sa karahasan 
ng mga pulis at militar. Ang mga 
naabutan ay pinagbubugbog kaya 
marami ang nasugatan. Isa sa mga 
biktima nito ay namatay kamakai- 
lan lamang dahil nagkakanser sa 
baywang sanhi ng matinding palo 
ng baril noon sa piketlayn. 

Nabili na ng pamilyang Lopez 
ang EDC at sila ngayon ang nagtu- 
tulak ng kaso laban sa mga mang- 
gagawa bilang pangontra sa pagsa- 
sampa ng unyon sa Korte Suprema 
ng petisyon para muling pag-aralan 
ang kanilang kaso. 

Samantala, mahigit na ring tat- 
long taong nakakulong sa Leyte 
Provincial Jail si Vincent “Bebot” 
Borja na siyang lider ng nasabing 
unyon at kasapi ng KMU National 
Council. Ikinulong siya bunsod ng 
gawa-gawang kasong rebelyon at 
pagpatay na isinampa laban sa 
kanya. Wala man lamang ginawang 
pagdinig sa kaso niya sa loob ng 
unang dalawang taon. Nito namang 
pangatlong taon ay lagi namang 
ipinagpapaliban ang is- 
kedyul ng pagdinig. 

Ayon sa KMU, 
sadyang pinatata- 
gal ng gubyerno 
ang paglilitis para tuma- 
>œ galsi Borja sa piitan. W 

Fraiz PANANALANTA NG PASISTANG ESTADO 


Mga sundalo, pinalayas 
ng mga Lumad 
sa Surigao del Sur 


atagumpay na napalayas ng mga nagprotestang Lumad ang mga 
Mer ng AFP na nag-ooperasyon sa kanilang mga komunidad 


sa Marihatag, Surigao del Sur. Nakabalik na sa kanilang barangay 
ang mahigit 230 pamilyang Lumad o 1,125 indibidwal matapos ang ilang 
araw na pagbakwit at pagkampo sa Marihatag Municipal Gym. 


Sa harap ng matinding presyur, 
lumagda ang mga upisyal ng 36th 
IB kasama ang pamunuan ng ba- 
rangay sa isang kasunduang aalisin 
na ang kanilang tropa. Saksi sa na- 
sabing kasunduan ang mga taong 
simbahan, upisyal ng lokal na pa- 
mahalaan at iba pang mga grupo. 

Nagpahayag ang grupong Kara- 
patan na patuloy itong magbibigay 
ng tulong sa mga residente at mag- 
babantay kung lalabag muli ang 
mga sundalo sa kasunduan. Nana- 
wagan ito kay Benigno Aquino III 
na itigil na ang mga operasyong 
militar sa lugar at huwag idamay 
ang mga sibilyan dito. 

Noong Marso pa lamang ay 
nagkampo na sa paligid ng baran- 
gay ang mga sundalo at sinisin- 
dak na nila ang mga resi- 
dente. Sinarbey nila ang 
mga tao, nagpalabas ng 
mga pelikulang naninira 
sa rebolusyonaryong kilu- 
san at nagpatawag ng 
mga pulong kung saan di- 
rekta nilang inaakusahan 
ang mga residente na taga- 
suporta ng Bagong Hukbong 
Bayan (BHB). Sinabi rin nilang 
magbibigay sila ng pabuyang 
P500.00 sa sinumang makapag- 
tuturo sa kampo ng mga rebelde. 
Namigay din sila ng kendi sa 
mga bata bilang suhol. 

Walang habas ang mga pagla- 


bag sa karapatang-tao, kabilang na 
ang pananakot sa isang babae da- 
hil sa paratang na ang kanyang 
anak ay myembro umano ng BHB. 
Binomba rin ang komunidad dahil 
sa kabiguan ng mga nag-oopera- 
syong sundalo na makita ang BHB 
at binantaan ang buong barangay 
na imamasaker silang lahat kapag 
hindi nila ituturo ang kinalalagyan 
ng mga gerilya. 

Nagsimulang 


lumikas noong 


Agosto 20 ang mga sibilyan tu- 
ngong munisipyo ng Marihatag. 
Bumalik sila matapos makipagda- 
yalogo at mapapayag ng lokal na 
pamahalaang bayan ang mga sun- 
dalo 


na umatras na sa nasabing baran- 
gay. 

Subalit isa na namang kaso ng 
paglabag sa karapatang-tao ang 
nagbunsod ng panibagong ebak- 
wasyon. Ginapos, kinaladkad at 
binugbog ng mga sundalo ng 
36th IB ang pitong residente, ka- 
bilang ang isang 14-taong gulang 
na batang lalaki. Pilit silang pi- 
naaamin na mga tagasuporta sila 
ng BHB. Ihiniwalay ang bata at 
inalok ng P20,000.00 kung itutu- 
ro niya ang kinalalagyan umano 
ng mga armas ng BHB. Tinakot 
din siya na kung hindi siya mag- 
bibigay ng impormasyon ay ilili- 
bing siya nang buhay o ihuhulog 
mula sa lumilipad na helikopter. 

Nagtangka ang mga residen- 
teng humingi ng tulong sa pama- 
halaang pamprubinsya ng Surigao 
del Sur subalit hinarang at hinaras 
ng mga upisyal ng 36th IB at puli- 
sya ang komboy nilang pupunta sa- 
na sa kapitolyo. Napilitan silang 
bumalik dahil sa matinding takot. 
Sa evacuation center naman ay du- 
mami ang nagkasakit na mga bata. 
Nagkulang na rin sa suplay ng pag- 
kain, gamot at gamit sa sanitas- 
yon. Dahil dito, idineklara ng Mu- 

nicipal Disaster Coordinating 
Council ng Marihatag ang state of 
calamity sa nasabing lugar. 

Matatandaang noong 
2009, umabot sa 3,000 ma- 

mamayan ang sapilitang lu- 

mikas mula sa kalapit na 

bayan ng Lianga dahil sa 
sunud-sunod na operasyong 
militar laban sa BHB. 

Mula nang magsimula ang 
pananalasa ng militar sa pa- 
mumuno nina Lt. Col. Rene Ca- 

ñete at 1Lt. Serihim Tempe- 
rante, dalawang sundalo na 
ang napatay at tatlo ang na- 
sugatan sa pakikipagsagupa sa 
BHB. [AB] 

PANANALANTA NG PASISTANG ESTADO sir: 


Paglabag sa karapatang-tao 
ng mga bata sa Ilocos-Cordillera 


A“! mga bata ay kabilang sa mga pinakakawawang biktima ng mga 
paglabag sa karapatang-tao sa Ilocos-Cordillera Region (ICR). 


Ayon sa Children's Rehabilita- 
tion Center sa ICR (CRC-ICR), pi- 
nakamatingkad na paglapastangan 
sa karapatan ng mga bata sa re- 
hiyon ang paggamit ng militar sa 
kanilang mga paaralan para ga- 
wing detatsment. Mayroong naita- 
lang 134 na kaso nito mula 2005 
hanggang 2010. 


Mula 2007 hanggang 2009 ay 
mahigit 15 eskwelahan naman ang 
ginamit ng militar sa pagdaraos 
ng mga pulong-masa para pilit 
iugnay ang mga ligal na demokra- 
tikong organisasyon tulad ng par- 
tidong Anakpawis sa armadong re- 
bolusyonaryong kilusan. 

Sa gayon ding panahon ay na- 


kapagtala ang CRC-ICR ng isang ba- 
tang biktima ng ekstrahudisyal na 
pagpaslang; 25 batang biktima ng 
pambobomba ng mga eroplano at 
helikopter; 17 batang biktima ng 
pananakot at harasment; 16 na ba- 
tang biktima ng sapilitang pagre- 
rekrut sa CAFGU; 14 na naulila da- 
hil sa ekstrahudisyal na pagpaslang 
sa kanilang mga magulang; at si- 
yam na nawalan ng mag-aaruga da- 
hil sa pagkakaaresto at detensyon 
ng kanilang mga magulang. 
Dalawang bata rin ang pilit na 
pinalabas na mga sumukong gerilya 


Paglapastangan sa mga 
karapatang-manggagawa 


ag-iwan ng mapait na pamana sa uring manggaga- 

wa ang rehimen ni Gloria Arroyo. Sa huling anim 
na buwan ng panunungkulan nito, matingkad ang mga 
naging paglabag sa karapatang-tao ng mga manggaga- 
wa. 

Ayon sa Center for Trade Union and Human Rights 
(CTUHR), nagkaroon ng 102 kaso ng paglabag sa kara- 
patang-tao sa hanay ng mga manggagawa. Apatnapu't 
anim (46) dito ay paglabag sa kanilang mga karapa- 
tang sibil at pampulitika at 56 ang paglabag sa kani- 
lang karapatang pang-ekonomya, sosyal at kultural. 
Kabilang din dito ang 40 kaso ng paglabag sa karapa- 
tang mag-unyon at kolektibong pakikipagtawaran. 

Ang mga kasong ito ay bumiktima ng 19,696 indi- 
bidwal— 19,595 sa loob ng mga pabrika at 239 ang na- 
biktima sa gitna ng kanilang paggampan ng kanilang 
mga karapatan sa pag-uunyon. 

Tumaas ang bilang ng mga kaso ng karahasan laban 
sa mga manggagawa. Kumpara sa 27 noong 2009, uma- 
bot ito sa 46 ngayong unang hati ng 2010 o katumbas 
ng 70.3% na pagtaas. Pinakamatingkad sa mga kaso ng 
karahasan ang dalawang kaso ng pagpaslang sa mga 
manggagawa na bumiktima kina Edward Panganiban, 
kalihim ng unyon sa Taketa Philippines, Inc. na pinag- 
babaril noong Hunyo 2 pinagbabaril sa Sta. Rosa, Lagu- 
na; at Benjamin Bayles, organisador ng National Fede- 
ration of Sugar Workers na pinatay sa Himamaylan, Ne- 
gros Occidental noong Hunyo 14. ABI 

ng Bagong Hukbong Bayan. ABI 


Hatol sa Abadilla 5, 
inuulan ng batikos 


inatigan ng Korte Suprema nitong Setyembre 

7 ang desisyon ng Court of Appeals noong 
2008 na nagpapataw ng habambuhay na pagkaka- 
kulong sa tinaguriang “Abadilla 5”—ang limang 
inakusahang pumatay sa pasistang si Col. Rolando 
Abadilla noong 1996. Ang limang hinatulan ay si- 
na Joel de Jesus, Lenido Lumanog, Rameses de Je- 
sus, Cesar Fortuna at Augusto Santos. 

Ang hatol ng Korte Suprema ay inuulan nga- 
yon ng pagkundena mula sa mga nagtataguyod ng 
karapatang-tao. Kabilang sa mga tinutukoy na de- 
pekto ng pasya ng Korte ang sumusunod: 

> Binalewala ng Korte Suprema ang katotoha- 
nang inaresto ang mga akusado nang walang kau- 
kulang mandamyento. Wala rin silang abugado. 

> Hindi pinansin ng korte na ang umano'y pag- 
amin ng mga akusado ay nakuha matapos silang 
tortyurin ng mga pulis na humuli sa kanila. 

s Ang tanging tuntungan ng hatol ay ang 
kwestyunableng testimonya ng nag-iisang saksi. 
Unang kinilala ng saksi si Joel de Jesus matapos 
siyang pakitaan ng litrato nito anim na araw ma- 
tapos ang pagpatay kay Abadilla. Ang iba pang 
akusado ay kinilala lamang ng testigo nang mai- 
harap na sila sa midya. Hindi binigyang-halaga ng 
hukuman ang pag-ako ng bandidong Alex Bonca- 
yao Brigade (ABB) at ang kawalang-kaugnayan sa 
ABB ng mga hinatulan. [AB 


Huwad na pangayaw 
sa Paquibato, sulsol ng AFP 


sang huwad na “pangayaw” o gera ng mga tribo ang inudyok at gina- 
[er ngayon ng 1003rd Brigade ng AFP upang mang-upat ng kagu- 

luhan at takot sa mga komunidad ng Ata-Manobo at setler sa Paqui- 
bato District, Davao City sa layuning mapalayas sila sa kanilang lupa. 


Ang mga pasimuno ng “panga- 
yaw” na ito ay sina Ruben Laba- 
wan, isang pekeng lider-Lumad na 
sa katunaya'y lihim na ahente ng 
militar. Si Labawan ang tagapangu- 
lo ng Supreme Tribal Council for 
Peace and Development, isang gru- 
pong binuo ng AFP. Sinulsulan siya 
ni Brig. Gen. Eduardo del Rosario, 
hepe ng 1003rd Bde, para ideklara 
ang “pangayaw”. 

Isinasangkalan ngayon ang 
"pangayaw" para patayin ang mga 
Ata-Manobo at setler na pinaghihi- 
nalaang sumusuporta sa Bagong 
Hukbong Bayan (BHB). 

Ayon sa mga dokumentong na- 
kumpiska kay Labawan, siya at ang 
kanyang mga tauhan ay binigyan 
ng 1003rd Bde ng mga ripleng Ga- 
rand at M14, mga radyong pangko- 
munikasyon at iba pang kagami- 
tang militar. 

Isa ring iskwad ng mga mama- 
matay-tao ang pinopondohan ng 
1003rd Bde. Kinabibilangan ito ng 
14 na berdugong Lumad na pinili 
mismo ni Labawan. Inisyuhan din 
sila ng mga gamit-militar. 

Binuo rin nina Labawan ang 
Bagani Long Range Platoons, 
isang 168-kataong pwer- 
sang paramilitar na naha- 


hati sa 12 platun mula sa ma SAU] 


12 sityo at barangay ng 
Paquibato District. 

Ang mga 
pwersang ito ang 
tinaguriang “Alsa 
Lumad” o mga 32 
Lumad na lumala- 
ban umano sa BHB. 
Sila ay inorganisa at pino- 

pondohan ng AFP para labanan ang 
rebolusyon at wasakin ang pagka- 
kaisa ng mga Lumad para mas ma- 
dali silang magapi sa harap ng pa- 
nanalasa ng mga higanteng agro- 
korporasyon sa kanilang mga lu- 
pang ninuno. 

Sunud-sunod nang mga pagla- 
bag sa karapatang-tao ang isinasa- 
gawa ng mga pwersa ni Labawan. 
Iniutos ni Labawan na tuwing may 
mapapatay na sundalo, elemento 
ng CAFGU o myembro ng Alsa Lu- 
mad sa pakikipaglaban sa BHB, ang 
mga sibilyang komunidad kung sa- 
an naganap ang labanan ay dapat 
magbayad ng danyos sa anyo ng 
mga hayop na pansaka at salapi. 
Kapag hindi ito nagawa ng mga si- 
bilyan, isang "pangayaw" ang idi- 
nedeklara laban sa kanila. Sa mga 
“kampanyang edukasyon at impor- 
masyon” nito sa Paquibato ay sinu- 
sulsulan din ng 1003rd Brigade ang 
mga Lumad na mag-alsa laban sa 
BHB sa gayon ding dahilan. 

Ang kasalukuyang "pangayaw" 
ni Labawan ay idineklara niya ma- 
tapos mapatay noong Agosto 6 ang 
kanyang kapatid at 

badigard na si PFC 
Kimpio  Labawan 
ng 103rd Division 
Reconnaissance 
Company nang 
” "manlaban ito sa 
mga Pulang man- 
dirigmang huma- 
5 rang sa kanila sa 
A isang tsekpoynt sa Sityo 
|. Marugasan, Barangay 
Colosas, Paquibato Dis- 
trict. 


Ang "pangayaw" ni Labawan 
ang dahilan ng pagkakapaslang no- 
ong Agosto 12 ng magsasakang si 
Julius Tamondes. Si Tamondes ay 
pinatay sa kanyang bukirin sa Colo- 
sas. 

Bukod kay Tamondes, tinangka 
ring patayin noong araw na iyon 
ang isa pang magsasaka, si Angeli- 
no Gentorales subalit siya ay naka- 
takas. Matapos ito ay nadaplisan 
din ang sibilyang si Dodo Cabatuan. 

Dahil sa takot na nililikha ng 
naturang “pangayaw,” nagsilikas 
na ang mga magsasaka papuntang 
sentro ng bayan. Nais ng 1003rd 
Bde na permanente nang lumikas 
ang mga Lumad at setler para mai- 
alok nila ang mga nakatiwangwang 
na bukirin sa mga plantasyon ng 
saging na patuloy na nagpapala- 
wak sa maraming lugar sa Southern 
Mindanao. 

Matagal nang gumagamit ang 
AFP ng mga huwad na programa 
para hatiin ang mga Lumad at ihi- 
walay sila sa rebolusyonaryong ki- 
lusan. Noong unang bahagi ng 
2000, binuo ng militar ang Alama- 
ra bilang bahagi ng kontra-rebolu- 
syonaryong kampanya nito sa ha- 
nay ng mga Lumad. 

Ginamit ng militar ang mga ni- 
loko nitong Ata-Manobo at Matig- 
salog upang mandahas sa mga ko- 
munidad ng Paquibato District at 
kanugnog na mga lugar. May mga 
residente at kasama na napatay du- 
lot ng kaguluhan. 

Gayunpaman, napigilan ng mga 
kasama ang panloloko ng AFP sa 
pamamagitan ng pagpapatupad ng 
kampanyang rekoberi at edukasyon 
sa hanay ng mga Lumad. Nagkaro- 
on ng tampuda (tradisyunal na ka- 
sunduang pangkapayapaan) sa ha- 
nay ng mga datu at mga masang 
nagpasimuno ng Alamara. Di nag- 
tagal, bumalik ang mainit na sama- 
han sa pagitan ng mga kasama at 
ilang pansamantalang nalinlang at 
naihiwalay sa hanay ng mga Lu- 
mad. ABI 

Mga bilanggong pulitikal, naglunsad ng hunger strike 


SABAY-SABAY na naglunsad ng hunger strike ang 148 bilanggong puliti- 
kal sa buong bansa noong Setyembre 17 para igiit ang kanilang agarang 
paglaya sa administrasyon ni Benigno Aquino III na nagsasabing may 
pagrespeto umano sa karapatang-tao. 


Ang “Morong 43,” mga mangga- 
gawang pangkalusugan na hinuli sa 
Morong, Rizal noong Pebrero, ang 
nanguna sa pagdaraos ng ayuno sa 
National Capital Region at sa iba 
pang mga bilangguan tulad ng New 
Bilibid Prison, Camp Crame, Camp 
Karingal, Correctional Institute for 
Women at sa Camp Bagong Diwa sa 


Bicutan: Isabela, Tuguegarao City; 
Ifugao: Bohol, Cebu City, Danao 
City: Bacolod City, Tacloban (City: 
Leyte Provincial Jail: Compostela 
Valley: Bukidnon: at Cagayan de Oro 
City. Kaugnay nito, nagdaos ng 
isang misa si Bishop Deogracias 
Iñiguez sa St. Peter the Apostle 
Parish sa Quezon City. 


N BALITA | 


Ang protestang pag-aayuno ay 
nilahukan ng mga kamag-anak at 
tagasuporta ng “Morong 43” na 
nagtirik ng tolda sa Quezon Avenue 
sa harapan ng monumento ni Ninoy 
Aquino. Ilan sa mga personalidad 
na sumama rito ay sina Sen. Loren 
Legarda, Commissioner Jose Ma- 
mauag ng Commission on Human 
Rights, dating Gabriela Rep. Liza 
Maza, Bayan Muna Rep. Teodoro 
“Teddy” Casino at ACT Teachers 
Rep. Antonio Tinio. Nagkaroon din 
ng seremonya sa Canada at nagpa- 
dala ng mga mensahe mula sa New 
Zealand at Germany. 


Chevron at Shell, libre sa buwis 


INILAHAD ng Commission on Audit (COA) na mahigit P53 bilyong buwis 
ang hindi natanggap ng gubyerno mula sa kita ng mga pribadong ope- 
reytor ng Malampaya Gas Project noong 2003-2009. Ang Shell at 
Chevron, dalawang myembro ng pandaigdigang kartel sa petrolyo ang ti- 
nutukoy na mga pribadong opereytor ng proyekto. 


Ayon sa kasunduan ng gubyerno 
sa Shell at Chevron, dapat mapunta 
sa gubyerno ang 60% ng kita sa 
pagbebenta ng natural na gas. Bu- 
kod dito ay dapat nagbabayad pa 
rin ang mga pribadong opereytor ng 
Malampaya ng kaukulang buwis sa 
40% na bahagi nila sa kita. 

Noon lamang 2004 nagbayad 
ang Shell at Chevron ng buwis mu- 
la sa 40% na bahagi nila sa kita 
mula sa proyekto, pero itinigil ito 
nang pumusisyon ang Department 
of Energy (DOE) na ang buwis ng 
mga pribadong opereytor sa proy- 
ekto ay kasama na sa 60% bahagi 
ng gubyerno sa kita ng proyekto. 

Sa pagrepaso ng COA nito la- 
mang Marso, inilinaw nito na mag- 
kaiba pa ang 60% na bahagi ng 
gubyerno sa kita ng proyekto at 
ang buwis sa ganansya ng mga pri- 
badong opereytor mula sa 40% na 
bahagi nila sa kita ng proyekto. 

Ang Malampaya Gas Project na 
nagkakahalaga ng $4.5 bilyon ay 

isa sa pinakamalalaking proyekto 
sa pagmimina ng mga natural na 
yaman sa bansa. Nagmimina ito ng 
natural na gas mula sa karagatan 
ng Palawan na pinoproseso sa 
isang planta sa Batangas bago ipa- 
mahagi sa tatlong istasyong naglu- 
luwal ng kuryente. 

Malaon nang tinututulan ng ma- 
mamayan ang proyekto. Nagbibigay 
ito sa mga higanteng dayuhang 
kumpanya sa langis ng pagkakataon 
para makapandambong at kumita ng 
supertubo sa likas na yaman ng 
bansa. Sa kalagayang halos lubos na 
umaasa ang bansa sa inaangkat na 
langis mula sa pandaigdigang kartel 
sa petrolyo, malaking bagay kung 
nakapagsasarili ang bansa sa pag- 
mimina ng gas sa Malampaya at 
mga katulad nito. Malaki rin sana 
ang nababawas sa patuloy na tuma- 
taas na singil sa kuryente, kung bu- 
ung-buong tinatamasa ng bansa at 
mamamayan ang kita mula sa nami- 
minang gas sa proyekto. 


Kabataan, nagprotesta 
laban sa pagtataas ng 
pasahe sa MRT-LRT 


NAGPROTESTA ang mga kasapi ng 
Anakbayan sa istasyon ng Metro 
Rail Transit (MRT) noong Se- 
tyembre 10 para tutulan ang 
pagtataas ng pasahe ng MRT at 
Light Rail Transit (LRT). Kaugnay 
nito, nagpapirma sila sa mga 
pasahero para makakalap ng 
isang milyong lagda laban sa 
pagtataas ng pasahe sa MRI-LRT. 

Dahil sa aktibong paglaban 
ng mga estudyante sa nakaam- 
bang pagtataas ng pasahe, napi- 
litang magpahayag ang adminis- 
trasyong Aquino na pinag-aara- 
lan nito ang pagbibigay ng dis- 
kwento sa pasahe sa MRT at LRT 
para sa mga estudyante. 

Ang pagtataas ng pasahe ay 
isasagawa ng rehimeng Aquino 
upang maitigil nito ang subsidyo 
para sa serbisyo sa tren. Gina- 
gawang dahilan ng rehimen ang 
pagtutuon ng pondo ng bayan 
para umano sa edukasyon at ha- 
napbuhay at upang ibsan ang 
kagutuman ng mamamayan. 

Muling maglulunsad ng kilos- 
protesta sa Setyembre 24. 

Kakarampot na dagdag- 
sahod, tinuligsa 


ISANG programa sa harap mismo ng 
Department of Labor and Employ- 
ment sa Maynila ang inilunsad ng 
Kilusang Mayo Uno noong Setyem- 
bre 8 upang tuligsain ang pag- 
apruba ni Pres. Benigno Aquino III 
sa kakarampot na dagdag-sahod ng 
mga manggagawa sa iba't ibang re- 
hiyon. Anang KMU, isang na- 
pakalaking insulto sa mga mangga- 
gawa ang napakaliit na dagdag sa 
kanilang kulang na kulang na sa- 
hod. 

Ang mga inaprubahang dagdag 
sa minimum na arawang sahod ay 
P22 sa NCR, P15 sa Region VI, P18 
sa Region VII, P12 COLA integra- 
tion at P13 sa Region X, P21 sa Re- 
gion XI, P10 COLA integration at 
P10 sa Region XIII at P12 sa AR- 
MM. 

Naging P404 ang minimum na 
arawang sahod sa NCR, pero ang ki- 
nakailangan para disenteng mabu- 
hay ang isang karaniwang laking 
anim-kataong pamilya ay mahigit 
apat na ulit nang mas malaki rito. 


Iskandalong jueteng, muling sumabog 


KASASABI pa lamang ni Pres. Benigno Aquino na hindi niya prayoridad 
ang pagsugpo sa jueteng, ang kanyang gubyernong nagpapanggap na 
malinis ay niyayanig ngayon ng malaking iskandalo sa pagkakasangkot 
ng matataas na upisyal nito sa naturang iligal na sugal. 


Dalawang pinagkakatiwalaang 


tauhan ni Aquino ang isiniwalat 


ni retiradong Archbishop Oscar 
Cruz na tumatanggap umano ng 
P2 milyon hanggang P5 milyon 


kada buwan mula sa mga “jueteng 


lord”. 

Isa rito si Usec. Rico Puno ng 
Department of the Interior and 
Local Government na umamin 
nang marami ang lumalapit sa ka- 
nya tungkol sa jueteng pero hindi 
umano niya ito pinauunlakan. Sa 
isang inilabas na dokumento ng 
mga nakabababang upisyal ng 
PNP, nalantad naman ang bagong 
hirang na hepe ng Philippine Na- 
tional Police (PNP) na si Raul Ba- 
calzo. Hindi bago ang akusasyon 
kay Bacalzo. Noong 2005, marami 
na ang nagtestigong sangkot siya 
sa iligal na sugal. 

Sinabi ni Aquino na paiimbes- 
tigahan niya ang mga kasong ito. 


Mahigit 2 milyong manggagawa, nagprotesta sa France 


MAHIGIT dalawang milyong manggagawa ang nagmartsa sa iba't ibang 
syudad ng France noong Setyembre 7 upang labanan ang mga “reporma” 
sa pensyon na balak ipatupad ng gubyerno ni President Nicolas Sarkozy. 
Pinamunuan ang kilos-protesta ng Confederation Generale du Travail (CGT 
o General Confederation of Labor), ang pinakamalaking unyon sa France. 


Naparalisa ng 24-oras na welga 
ang 50% ng serbisyo ng tren sa bu- 
ong bansa at 25% ng mga byahe ng 
eroplano. Nagdulot din ito ng ma- 
lawakang dislokasyon sa sistema 
ng koreo. 

Tinutulan ng mga manggagawa 
ang balak ng gubyerno na itaas sa 
62 taon sa minimum ang edad sa 
kanilang pagreretiro. Matigas sa 
pusisyong ito ang gubyerno ng 

France at nagbababala pang maaa- 
ring itaas sa 67 taon ang edad sa 
pagreretiro, katulad ng ginawa sa 
Germany mula sa dating 65 taon. 
Sa karamihan ng bansa sa Europe, 
65 taon na ang edad sa pagreretiro 
at binabalak na ng Great Britain at 
iba pang mga gubyerno sa Europe 
na itaas na rin ito sa 67. 

Ang nagdaang welga ang pina- 
kamalawak at pinakamalakas mula 


Pero mas nananaig sa kanya ang 
kaagad na pag-abswelto sa mga 
sangkot na upisyal. Kaduda-duha 
umano ang sirkunstansya ng pag- 
bubunyag nito. Maliliit din umano 
ang halagang nababanggit. 

Ani Archbishop Cruz, mula 
tuktok hanggang pinakamababa 
ay lunod sa lagay mula sa jueteng 
ang pulisya sa buong bansa. 
Aniya, handa siyang pangalanan 
ang sampung iba pang upisyal ng 
gubyernong Aquino sa pagdinig 
sa Setyembre 21 na idaraos ng 
Senate Blue Ribbon Committee na 
pinamumunuan ni Sen. Teofisto 
Guingona III. Kanya ring pinaun- 
lakan ang paanyaya ni Bayan Mu- 
na Rep. Teodoro Casifio, kasapi ng 
Committee on Good Government 
and Public Accountability, na 
magdaraos din ng pagdinig tung- 
kol sa bagong iskandalo sa 
Jueteng. 


nang simulan ng mga manggagawa 
noong Mayo ang kanilang pagtutol 
sa paghihigpit sa sinturon ng gu- 
byerno. Pinagdedebatehan pa sa 
parlamento ang panukalang “repor- 
ma” sa pensyon. 

Bukod sa welga sa France, 
naglunsad din ng mga kilos-pro- 
testa ang mga manggagawa sa 
United Kingdom. Naparalisa ang 
60% ng mga tren sa syudad ng 
London bunga ng 24 oras na wel- 
ga ng mga manggagawa noong 
Setyembre 7. Pinoprotesta ng 
mga welgista ang balak ng gu- 
byerno ng syudad na sisantehin 
ang 800 manggagawa para maka- 
tipid. 


ANG BAYAN Setyembre 21, 2010 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


TAN 


Pakilusin ang milyun-milyong 
mamamayan para isulong 
ang rebolusyong Pilipino! 

para pukawin, organisahin at pakilusin ang mil- 

yun-milyong mamamayang Pilipino sa landas ng 
militanteng pakikibaka at rebolusyonaryong digma. 
Ang pagluluwal ng malawakang kilusang masa sa bu- 
ong bansa ang susing rekisito para sa ibayong pagsu- 
sulong ng digmang bayan tungo sa yugto ng estrate- 
hikong pagkapatas sa susunod na limang taon. 

Patuloy na lumalala ang mga kundisyong panlipu- 
nan sa ilalim ng papet na rehimeng Aquino. Labis ang 
paghihirap at pagdurusa ng mamamayan sa harap ng 
malawakang disempleyo, napakababang sahod, matin- 
ding pang-aaping pyudal at malapyudal, pagtaas ng 
mga presyo at pamasahe, pabigat na mga buwis, lan- 
sakang korapsyon, kasalatan ng mga serbisyong pan- 
lipunan at iba pa. 

Sa sidhi ng krisis, mabilis na nalalantad ang ka- 
hungkagan ng mga buladas ng rehimeng US-Aquino. 
Madaling naglaho ang pabalat-bungang maghahatid 
ito ng pagbabago. Wala pang 100 araw sa pwes- 
to si Aquino, laganap na ang pagkadismaya, IN 
maging sa bahagi ng maraming dating su- 
muporta o umasa sa kanya. a papo 

Itinutuloy lamang ng rehimeng S 
US-Aquino ang mga imperyalis- À 
tang patakaran sa ekonomya (la- pN 
luna ang ibayo at mas malawa- 
kang denasyunalisasyon at pribatisasyon). 


INET ang mga umiiral na kundisyon 


Mga tampok 
sa isyung ito... 


Panukalang badyet: 


Diin sa limos PAHINA 3 


1 PAO EAT RAN E, 
NI È l; AA XAL Si j LA NG ni bi Pr a 


Tatlong magsasaka, 
pinaslang 


Tampok ang kaso ng Hacienda Luisita at ang tuluyang 
pagsasaisantabi ng reporma sa lupa. Litaw kaagad ang 
angilan ng mga paksyon, pagkainutil, korapsyon, at 
nitong pinakahuli, ang pagkakasangkot ng ilang su- 
sing upisyal sa jueteng. Patuloy nitong pinahihintulu- 
tan ang panghihimasok ng mga dayuhang tropa sa 
bansa. Patuloy ang mga paglabag sa karapatang-tao, 
terorismo at matitinding saywar sa pagpapalawig sa 
Oplan Bantay Laya at pagbubuo ng Ng plano pa- 
ra supilin ang mga gø 
paglaban ng ma- 
mamayan. 


Huwad na “pangayaw” 


PAHINA 5 | sa Paquibato PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


